16 Litokisetso tsa pelo ke tsa motho oa lefatše,+ empa karabo ea leleme e tsoa ho Jehova.+ 2 Litsela tsohle tsa motho li hloekile mahlong a hae,+ empa Jehova o lekanya meea.+ 3 Rōlela mesebetsi ea hao ho Jehova+ ’me merero ea hao e tla tiisoa ka thata.+ 4 Jehova o entse ntho e ’ngoe le e ’ngoe bakeng sa morero oa hae,+ e, esita le ea khopo bakeng sa letsatsi le lebe.+ 5 E mong le e mong ea pelo e ikakasang ke ntho e manyala ho Jehova.+ Matsoho a ka ’na a kopana, empa leha ho le joalo motho a ke ke a lokoloha kotlong.+ 6 Ka mosa o lerato le ’nete phoso ea koaheloa,+ ’me ka ho tšaba Jehova motho o furalla bobe.+ 7 Ha Jehova a khahlisoa ke litsela tsa motho+ o etsa hore esita le lira tsa hae li lule le eena ka khotso.+ 8 Bonyenyane bo nang le ho loka+ bo molemo ho feta lihlahisoa tse ngata tse se nang toka.+ 9 Pelo ea motho oa lefatše e ka ’na ea nahana ka tsela ea hae,+ empa Jehova o tsamaisa mehato ea hae.+ 10 Qeto e bululetsoeng e lokela ho ba molomong oa morena;+ molomo oa hae ha oa lokela ho se tšepahale kahlolong.+ 11 Kofuto e lekanyang le sekala se nang le toka ke tsa Jehova;+ majoe ’ohle a ho bekha a mokotla ke mosebetsi oa hae.+ 12 Ho etsa bokhopo ke ntho e manyala ho marena,+ etsoe ka ho loka terone e tiisoa ka thata.+ 13 Molomo oa ho loka o khahlisa morena e moholo;+ ’me o rata motho ea buang lintho tse lokileng.+ 14 Khalefo ea morena e bolela manģosa a lefu,+ empa motho ea bohlale oa e qoba.+ 15 Leseling la sefahleho sa morena ho na le bophelo,+ ’me kamohelo ea hae e joaloka leru la pula ea selemo.+ 16 Ho fumana bohlale ho molemo hakaakang ho feta khauta!+ Ho fumana kutloisiso ho lokela ho khethoa ho feta silevera.+ 17 Tsela e khōlō ea ba lokileng ke ho furalla bobe.+ Ea sireletsang tsela ea hae o boloka moea oa hae.+ 18 Boikakaso bo etella ho oa pele,+ ’me moea o ikhohomosang o etella ho khoptjoa pele.+ 19 Ho molemo ho ikokobetsa moeeng hammoho le ba bonolo+ ho feta ho arola thepa e hapuoeng hammoho le ba iphahamisang.+ 20 Ea bontšang temohisiso tabeng o tla fumana se molemo,+ ’me ho thaba ea tšepang Jehova.+ 21 Ea pelo e bohlale o tla bitsoa ea nang le kutloisiso,+ ’me ea molomo o mosa o eketsa tšusumetso.+ 22 Temohisiso ke seliba sa bophelo ho ba nang le eona;+ ’me taeo ea maoatla ke booatla.+ 23 Pelo ea ea bohlale e etsa hore molomo oa hae o bontše temohisiso,+ ’me e eketsa tšusumetso molomong oa hae.+ 24 Lipolelo tse khahlehang ke khekhe ea linotši,+ li monate moeeng ’me ke pholiso masapong.+ 25 Ho na le tsela e lokileng ka pel’a motho,+ empa qetello ea eona hamorao ke litsela tsa lefu.+ 26 Moea oa ea sebetsang ka thata o mo sebelelitse ka thata,+ hobane molomo oa hae o mo khannile ka thata.+ 27 Motho ea se nang molemo o epolla se sebe,+ ’me, kamoo ho ka boleloang kateng, molomong oa hae ho na le mollo o tlabolang.+ 28 Motho ea bolotsana o ntse a hlahisa ho hloka kutloano,+ ’me moetselletsi o arola ba tloaelaneng.+ 29 Motho ea mabifi o tla eka oa habo,+ ’me ka sebele o etsa hore a tsamaee ka tsela e seng molemo.+ 30 O roba leihlo ho rera bolotsana.+ O fupa molomo oa hae, ka sebele o phetha bobe. 31 Hlooho e putsoa ke moqhaka oa botle+ ha e fumanoa tseleng ea ho loka.+ 32 Ea liehang ho halefa o molemo ho feta monna ea matla,+ ’me ea laolang moea oa hae o molemo ho feta ea hapang motse.+ 33 Lotho e lahleloa kotleng ea seaparo,+ empa qeto e ’ngoe le e ’ngoe e etsoang ka eona e tsoa ho Jehova.+